Ides

Ides (ייִדיש o אידיש, ambos pronunsiada como yidix o, rara, idix en la dialeto litvac) es un lingua germanica parlada par multe iudis sirca la mundo, scriveda en la alfabeta ivri. Ante la Gera Mundal Du, on ia ave sirca 12 milion parlores de ides, ma pos la gera, on ia ave sola sirca du milion (longo un reporta de la Consilio de Europa en 1996).

La lingua ave sua orijina en la cultur Axcenazi cual ia developa en la sentenio des en la Paises de la Reno. Axcenazi es un nom de la Biblia cual ia sinifia Deutxland per la iudis de la Eda Media. La cultur ia estende a Europa sentral e este, e final a otra continentes.

La testo la plu vea en ides es un bondise de un libro de preas ivri de 1272:

 Ides גוּט טַק אִים בְּטַגְֿא שְ וַיר דִּיש מַחֲזֹור אִין בֵּיתֿ הַכְּנֶסֶתֿ טְרַגְֿא Transleterada gut tak im betage se vaer dis makhazor in beis hakneses terage Traduida ta ce un bon dia veni a el ci porta esta libro de prea en la sinagoga.

Oji, ides es parlada en multe paises de Europa este, America Norde, e Israel. Lo ia ave un influe grande a la cultur de la SUA, spesial en leteratur e sinema.

Category:Linguas germanica